**МОТИВИ**

за приемане Правилник за изменение на Правилника за организацията и дейността на Общинския съвет, неговите комисии и взаимодействието му с общинската администрация

 */публикувани на основание чл. 26, ал. 3 от Закона за нормативните актове и във връзка с чл. 79 от Административно процесуалният кодекс/*

**Причините**, които налагат приемане на Правилник за изменение и допълнение на Правилника за организацията и дейността на Общински съвет-Дулово, неговите комисии и взаимодействието му с общинската администрация са свързани с:

- Актуализиране на разпоредби на Правилника в съответствие с измененията на Закона за местното самоуправление и местната администрация, отразени в ДВ, бр.8 от 26.01.2024 г. във връзка с работата на Общинските съвети, относно:

- Въвеждането в ЗМСМА на конкретни разпоредби (чл. 27, ал. 1а, чл. 29, ал. 2, чл. 48а, ал. 1 и ал. 3), относно изискванията за публикуване на официалната интернет страница на съответния общински съвет или община на депозираните за разглеждане материали и докладни записки от вносителите им, дневен ред за съответните заседания на съвета и неговите постоянни комисии, както и протоколи от заседанията на общинските съвети и техните постоянни комисии „в отворен формат, позволяващ директно извличане на текстова информация, и/или в машинночетим отворен формат.“

- Разпоредба, относно изискването на чл. 28, ал. 4: „В общинския съвет да се създаде и поддържа публичен електронен регистър на питанията по чл. 33, ал. 1, т. 4 от ЗМСМА и отговорите към тях, като същият бъде публикуван на интернет страницата на общинския съвет или на общината в отворен формат, позволяващ директно извличане на текстова информация, и/или в машинночетим отворен формат.“

- Указания, относно възникване на задължението регламентирано в чл. 28, ал. 1 и чл. 48а, ал. 1 (в сила от 01.07.2024 г.) всички открити заседания на общинските съвети, както и на техните постоянни комисии „да бъдат излъчвани в реално време в интернет чрез интернет страницата на общинския съвет или на общината, като записите от заседанията се съхраняват на съответната интернет страница.“

 **Целите,** които се поставят с предлагания проект за изменение и допълнение на Правилника е привеждане на нормативния акт с действащото законодателство и нормативните актове от по-висока степен, и осигуряване на законосъобразност на актовете на Общинския съвет.

Правилникът има за цел повишаване на прозрачността и публичността чрез изграждане на законоустановени правила за определяне и следване на политиките при вземането на решения за общината във връзка с работата на Общинския съвет.

С приемането на предложените изменения и допълнения в Правилника ще се създадат предпоставки за подобряване работата на колективния орган, на неговите постоянни комисии, както и взаимодействието му с общинската администрация.

**Необходими средства:**

Прилагането на новата уредба е свързана с изразходване на финансови средства от бюджета на общината. Съгласно чл. 84 от Закона за публичните финанси кметът на общината разработва и внася в общинския съвет окончателния проект на бюджета на общината. Съгласно чл. 94 от ЗПФ, Общинският съвет приема бюджета на общината за съответната година, в т.ч. разходите за издръжка на общинския съвет.

**Очаквани резултати:** Законосъобразност на нормативните актове на Общинския съвет и ефективност при тяхното прилагане.

Резултатите, които се очакват от прилагането на промените са следните:

 - Привеждане организацията и дейността на местния законодателен орган в съответствие с изискванията на ЗМСМА и действащите нормативни актове;

- Осигуряване на координация чрез изграждане и поддържане на единодействието в работата на Общинския съвет с общинската администрация и гражданите с оглед постигане на поставените цели;

**Съответствие с правото на Европейския съюз:** Проектът за изменение и допълнение на Правилник за организацията и дейността на Общинския съвет, неговите комисии и взаимодействието му с общинската администрация е в съответствие с Европейската харта за местно самоуправление и директивите на Европейската общност, свързани с тази материя и не противоречи на норми от по-висока йерархия и на европейското законодателство. Тази харта е документът, подчертаващ необходимостта от отчитането в правните актове на всички особености на местните структури, с оглед задоволяването на потребностите на населението по места чрез ефективно местно самоуправление.